Danelija Ūsaitė-Vanagienė

Danelija Ūsaitė-Vanagienė (1928 m. lapkričio 15 d. Padotnuvyje, Kėdainių apskr. – mirė 2017 m. birželio  20 d.) – Lietuvos scenografė.Danelija Ūsaitė Vanagienė, Lietuvos Dailininkų Sąjunga, in_memoriam_danelija_Usaite_vanagiene.pdf, www.ldsajunga.lt  Danelija Ūsaitė-Vanagienė, Kėdainių rajono savivaldybės Mikalojaus Daukšos viešoji biblioteka, www.kedainiai.rvb.lt  Zuzana Masiulevičiūtė, Kūrybos ir bylų apyrašas Nr1, Fondas Nr 461. Chronologinės ribos 1944–2003 metai. Lietuvos literatūros ir meno archyvas, www.archivesofculture.com .

 Biografija 
Danelija Ūsaitė-Vanagienė 1935–1940 m. mokėsi Padotnuvio kaimo pradinėje mokykloje ir Dotnuvos žemės ūkio akademijos pradinėje mokykloje, vėliau 1940–1946 m. Kėdainių rajono Krakių gimnazijoje baigė šešias klases. Kūrybinio kelio vingiai ėmė ryškėti 1946 m., kuomet būsimoji dailininkė pradėjo mokytis Kauno vidurinėje dailės mokykloje, pastarąją po dvejų metų baigė ir toliau tęsė studijas Kauno taikomosios dailės institute iki 1950 metų. Jo tapybos fakultete baigė du kursus. Tapybos sritimi nuspręsta neapsiriboti, tad neatsitiktinai buvo pasirinktos studijos tuometiniame Vilniaus valstybiniame dailės institute tapybos fakulteto scenografijos skyriuje. 1954 m. baigė Lietuvos dailės institutą (dėstytojo Vytauto Palaimos klasę), įgyjant scenografės specialybę.

1954–1957 m. dirba Lietuvos Operos ir baleto teatro dailininkė išpildytoja, 1957–1959 m. Kauno muzikinio teatro, 1959–1964 m. Lietuvos Operos ir baleto teatro dekoracijų cecho vedėja, 1965–1974 m. Lietuvos radijo ir televizijos komitete – dailininke statytoja. 1974–1976 m. – Lietuvos nacionalinio operos ir baleto teatro dailininke išpildytoja. Pastarojoje įstaigoje ne tik pradėjo savo karjerą, bet ir ją baigė. Iki pat 1989 m. išėjimo į pensiją, dailininkė dirbo dekoracijų baro meistrės, dekoratorės pareigose.

 Kūrybinė veikla 
Per 35-erius kūrybai atiduotus metus, tapytoja, scenografė, Danelija Ūsaitė-Vanagienė dalyvavo ne vienoje parodoje, tiek respublikinėse, tiek ir už Lietuvos ribų.

Dirbdama su įvairiomis kūrybinėmis institucijomis, dailininkė galėjo pasidalinti turimu talentu, prisidedant prie klasika tapusių kūrinių vizualinio išpildymo, kaip kad: Justino Marcinkevičiaus poemai „Dvidešimtas pavasaris“ sukurti kostiumai (režisierius Henrikas Vancevičius 1958 m.), Lietuvos nacionaliniame operos ir baleto teatre apiforminta Volfgango Amadėjaus Mocarto komiška opera „Visos jos tokios“ (režisierius J. Gustaitis 1960 m.), 1960 m. Voronkovos pjesę lėlių teatrui „Zuikučiai drąsuoliai“ dekoracijos maketas, lėlės (šiam darbui žaislų konkurse buvo paskirta pirmoji premija), 1969 m. Vilniaus aklųjų kombinate – Petro Cvirkos pjesę „Kupriukas muzikantas“ (režisierius Z. Kaunas).

Sukūrė tapybos kūrinių, kaukių. Apipavidalino ~ 1000 Lietuvos TV literatūros ir muzikos laidų, koncertų, spektaklių.

 Sukurtos scenografijos 
Kauno muzikiniame teatre:
 U. Hadžibekovo „Aršin mal alan“, 1955 m.,
 Z. Zorinos „Čipolino nuotykiai“, 1956 m.,
 G. Bizet „Perlų žvejai“, 1957 m.,
 M. Musorgskio „Soročincų mugė“,1958 m.,
 D. Kabalevskio „Pavasaris dainuoja“, 1958 m.,
 K. Millockerio „Studentas elgeta“, 1959 m.

Lietuvos OBT:
 W A. Mozarto „Visos jos tokios“, 1962 m.,
 J. Massenet „ Manon“, 1964 m.,
 G. Puccini „Tosca“, 1977 m.,
 I. Morozovo „Daktaras Aiskauda“, 1978 m.

Klaipėdos liaudies operoje:
 J. Strausso „Čigonų baronas“, 1981 m.,
 V. Gokielio „Raudonkepuraitė“, 1982 m.,
 J. Offenbacho „Hoffmanno pasakos“, 1985 m.

 Visuomeninės organizacijos 
1966 m. Danelija Ūsaitė-Vanagienė tapo Lietuvos dailininkų sąjungos nare.

 Apdovanojimai 
1989 m. dailininkei Danelijai Ūsaitei-Vanagienei buvo suteiktas nusipelniusios meno veikėjos garbės vardas.

 Šaltiniai 

Kategorija:Lietuvos scenografai